
  Parlamentul României   

 Camera Deputaţilor

Comisia pentru administraTie publica,                 18 februarie 1998

amenajarea teritoriului Si echilibru 
                 392/XVIii/6




 ecologic 

R   A   P   O   R   T

asupra propunerii legislative privind reînfiinţarea  

comunei Bălăneşti, judeţul Olt


In urma examinării propunerii legislative privind reînfiinţarea comunei Bălăneşti, judeţul Olt, care prin obiectul şi conţinutul său se încadrează în categoria legilor organice, în şedinţa din 17 februarie 1998, comisia a hotărât că aceasta nu poate fi acceptată şi propune Plenului Camerei Deputaţilor respingerea, pentru următoarele motive:



1. Prevederile propunerii legislative au drept consecinţă modificarea limitelor teritoriale ale actualei comune Mărunţei, din care face parte satul Bălăneşti. Ori, potrivit art.3 din Legea nr.69/1991 republicată, o astfel de modificare se poate face numai cu consultarea prealabilă a cetăţenilor din comună, prin referendum care se organizează potrivit legii.



Această cerinţă a legii nu poate fi însă îndeplinită întrucât legea privind organizarea şi desfăşurarea referendumului nu a fost încă adoptată.



2. Guvernul are în curs de finalizare un proiect de lege referitor la îmbunătăţirea organizării administrativ-teritoriale a ţării, în ansamblul său, pe baza propunerilor primite din unităţile administrativ-teritoriale, proiect de lege care după însuşirea în şedinţă de Guvern, va fi înaintat Parlamentului spre dezbatere şi adoptare.



3. Înfiinţarea de noi comune implică fonduri suplimentare necesare funcţionării noilor structuri organizatorice.



4. În propunerea legislativă nu sunt cuprinse dispoziţii speciale, distincte, cu privire la modul de organizare şi funcţionare a autorităţilor administraţiei publice locale - consiliu local - primar - din comuna propusă a fi înfiinţată şi nici cu privire la bugetul noii comune şi la salarizarea aparatului propriu al primăriei.

